El servici d'autobús urbà se suma a la baixada de tarifes
31 d’agost 2022

![](/media/5wdlhlqe/logo_transportes_color.jpg?width=850&height=326.48905633297454)

Des de demà dijous, 1 de setembre, el Servei Urbà de Viatgers local se suma a la baixada de tarifes en els bons de 10 viatges aprovat a nivell nacional. D'esta manera, gràcies al finançament del Ministeri de Transports, Mobilitat i Agenda Urbana, l'autobús a Sagunt tindrà una baixada en els bons del 30% passant a un cost de 6,10 euros el bo 10, 4,55 euros el bo 10 per a majors de 65 i 4,20 euros el bo 10 per a estudiants.

![](/media/vx2efbqi/c-javier-raro.jpg?width=379&height=253&mode=max)Esta baixada de tarifes en els bons se suma a les aprovades per al transport interurbà de Metrobús i Rodalia, que podrà arribar a ser gratuït, dins de la campanya nacional ‘Transport públic per molt menys’. El regidor de Mobilitat, Javier Raro, ha valorat esta baixada de preus «**de forma molt positiva, perquè facilitarà econòmicament a les famílies un inici de curs molt complicat a causa de la pujada de preus**». A més, ha assenyalat que «**estos preus són una oportunitat per a deixar el cotxe a casa i contribuir així a l'estalvi energètic i a millorar el medi ambient urbà**».

L'Ajuntament de Sagunt vol recordar als usuaris que els títols SUMA de l'Autoritat del Transport Metropolità de València, que també es beneficia des d'este dijous de la baixada de preus aprovada en este cas per la Generalitat Valenciana, també són vàlids en el transport urbà.

Finalment, recordem que tota la informació respecte al Servici Urbà de Viatgers pot consultar-se en les webs[www.avsa.es](http://www.avsa.es) i [www.suvsagunto.es](http://www.suvsagunto.es). Així mateix l'Ajuntament compta amb l'email d'incidències [participaSUV@aytosagunto.es](mailto:participaSUV@aytosagunto.es) on tots els usuaris i usuàries poden fer les seues consultes, preguntes i suggeriments sobre el servici.

![](/media/pdrecygd/nuevas-tarifas-suv.jpg?width=600.2824858757062&height=850)

*   [](http://www.facebook.com/sharer.php?u=https://aytosagunto.es/va/actualitat/el-servici-d-autobus-urba-se-suma-a-la-baixada-de-tarifes/ "Facebook")
*   [](http://twitter.com/share?url=https://aytosagunto.es/va/actualitat/el-servici-d-autobus-urba-se-suma-a-la-baixada-de-tarifes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-servici-d-autobus-urba-se-suma-a-la-baixada-de-tarifes/ "Linked In")
*   [](mailto:?body=https://aytosagunto.es/va/actualitat/el-servici-d-autobus-urba-se-suma-a-la-baixada-de-tarifes/)